Italiya sobiq bosh vaziri Silvio Berluskoni Portofino kurort shahridagi o‘z uyida yiqilib tushdi. Buning oqibatida u boshidan jarohat oldi, deb xabar bermoqda Ansa. Italiya agentligi ma’lumotiga ko‘ra, hodisa 29 aprelga o‘tar kechasi yuz bergan. 80 yoshli siyosatchi gilam chetiga qoqilib ketib, yiqilgan va boshidan jarohat olgan. Berluskonining davolovchi shifokori Alberto Dzangrilloning aytishicha, gap uncha jiddiy bo‘lmagan jarohat haqida bormoqda. «Jiddiy hech narsa yo‘q», - deya ta’kidlab o‘tgan u. Berluskoni Milan shahridagi xususiy klinikalardan biriga olib ketildi.